ઈટાલી જન્મભૂમિ અને કર્મભૂમિ હોવાથી સ્વાભાવિક રીતે જ ઈટાલી સહિત વેટિકન સિટી, રોમ અને અન્યત્ર ચર્ચ, મ્યુઝિયમ અને રોયલ પેલેસ તથા રોયલ વિલામાં પંદર અને સોળમી સદીમાં રાફેલે તૈયાર કરેલા ઓઈલ પેઈન્ટ્સ અને શિલ્પ-સ્થાપત્યના નમૂનાઓ જોવા મળી શકે છે. ખાસ કરીને રાફેલે પ્રભુ ઈસુ અને મધર મેરીના તથા પ્રભુ ઈસુ ખ્રિસ્તના જીવનપ્રસંગોને લઈને તૈયાર કરેલાં ચિત્રો અને શિલ્પ-સ્થાપત્યો પાંચેક સદી પછી આજે પણ પ્રવાસીઓ અને મુલાકાતીઓના આકર્ષણનું કેન્દ્ર બને છે.